LIETUVOS RESPUBLIKOS VYRIAUSYBĖS KANCELIARIJA

VIEŠOJO VALDYMO GRUPĖ

PAŽYMA

Dėl Atlyginimo už valstybės įmonės Registrų centro tvarkomų registrų objektų registravimą, šių registrų ir kadastro duomenų, informacijos, dokumentų ir (ar) jų kopijų tvarkymą dydžių sąrašo patvirtinimo, Vyriausybės 2004 m. birželio 10 d. nutarimo Nr. 715 „Dėl Lietuvos Respublikos teritorijos administracinių vienetų, gyvenamųjų vietovių ir gatvių valstybės registro reorganizavimo ir Lietuvos Respublikos adresų registro įsteigimo“ pakeitimo, Vyriausybės 2014 m. gruodžio 23 d. nutarimo Nr. 1495 „Dėl Lietuvos Respublikos gyventojų registro nuostatų patvirtinimo“ pakeitimo, Vyriausybės 2001 m. spalio 18 d. nutarimo Nr. 1246 „Dėl Lietuvos Respublikos hipotekos registro reorganizavimo ir Lietuvos Respublikos hipotekos registro nuostatų patvirtinimo“ pakeitimo, Vyriausybės 2010 m. gruodžio 15 d. nutarimo Nr. 1770 ,,Dėl Įgaliojimų registro reorganizavimo ir Įgaliojimų registro nuostatų patvirtinimo“ pakeitimo, Vyriausybės 2003 m. lapkričio 12 d. nutarimo Nr. 1407 „Dėl Juridinių asmenų registro nuostatų patvirtinimo“ pakeitimo, Vyriausybės 2010 m. gruodžio 15 d. nutarimo Nr. 1771 „Dėl Neveiksnių ir ribotai veiksnių asmenų registro reorganizavimo ir Neveiksnių ir ribotai veiksnių asmenų registro nuostatų patvirtinimo“ pakeitimo, Vyriausybės nutarimo „Dėl Lietuvos Respublikos Vyriausybės 2014 m. balandžio 23 d. nutarimo Nr. 379 „Dėl Nekilnojamojo turto registro nuostatų patvirtinimo“ pakeitimo, Vyriausybės 2002 m. liepos 17 d. nutarimo Nr. 1158 ,,Dėl Sutarčių registro reorganizavimo ir Sutarčių registro nuostatų patvirtinimo“ pakeitimo, Vyriausybės 2002 m. kovo 5 d. nutarimo Nr. 314 „Dėl Turto arešto aktų registro reorganizavimo ir Turto arešto aktų registro nuostatų patvirtinimo“ pakeitimo, Vyriausybės 2001 m. gegužės 22 d. nutarimo Nr. 594 „Dėl Testamentų registro reorganizavimo ir Testamentų registro nuostatų patvirtinimo“ pakeitimo, Vyriausybės 2002 m. rugpjūčio 13 d. nutarimo Nr. 1284 ,,Dėl Vedybų sutarčių registro reorganizavimo ir Vedybų sutarčių registro nuostatų patvirtinimo“ pakeitimo, Vyriausybės 2010 m. liepos 21 d. nutarimo Nr. 1056 „Dėl Juridinių asmenų, užsienio juridinių asmenų filialų ir atstovybių viešų pranešimų skelbimo elektroniniame leidinyje tvarkos aprašo patvirtinimo“ pakeitimo (toliau – PROJEKTAI)

(TAP-20-1176)) (TAIS NR. 20-9569(2))

Nr.

Vilnius

Projekto rengėjas: Lietuvos Respublikos teisingumo ministerija.

Projekto tikslas: Patvirtinti valstybės įmonės Registrų centro (toliau – RC) tvarkomų registrų objektų registravimo ir duomenų teikimo atlyginimo dydžius.

Dabartinė situacija: Valstybės informacinių išteklių valdymo įstatymu nustatoma, kad kompensuojamos gali būti tik tokios neatlygintino registrų objektų registravimo ir duomenų teikimo bei perdavimo susijusiems registrams, valstybės informacinėms sistemoms, valstybės ir savivaldybių institucijoms ir įstaigoms teisės aktuose nustatytoms funkcijoms atlikti sąnaudos, kurios apskaičiuotos remiantis Vyriausybės nustatyta tvarka.

Vyriausybė 2018 m. sausio 10 d. nutarimu Nr. 45 ,,Dėl Atlyginimo už registro objekto registravimą, dokumentų teikimą dydžių apskaičiavimo ir atlyginimo už registro objekto registravimą, registro duomenų, registro informacijos, registrui pateiktų dokumentų ir (arba) jų kopijų, valstybės informacinių sistemų duomenų teikimą mokėjimo tvarkos aprašo patvirtinimo“ (toliau – Aprašas) nustatė atlyginimo už registro objekto registravimą ir registro duomenų, registro informacijos, registrui pateiktų dokumentų ir (arba) jų kopijų teikimo (toliau – duomenų teikimas) dydžių apskaičiavimo tvarką.

Galiojantys RC tvarkomų registrų objektų registravimo ir duomenų teikimo atlyginimo dydžiai neatitinka Apraše nurodytų atlyginimo dydžių apskaičiavimo metodikos.

RC atliko kompensuojamų sąnaudų auditą ir gavo Ryšių reguliavimo tarnybos išvadą, kad dydžiai apskaičiuoti laikantis Aprašo reikalavimų.

Projekto esmė: Siūlomi šie esminiai pakeitimai:

Patvirtinti registrų objektų registravimo ir duomenų teikimo atlyginimo dydžius, kurie apskaičiuoti pagal Apraše nurodytas atlyginimo dydžių apskaičiavimo metodikas.

Patikslinti registrų nuostatus, kiek tai yra susiję su atlyginimo už Registrų objektų registravimą ir duomenų teikimą nustatymu.

Nustatomas atlyginimas už visų Registrų objektų registravimą.

Nustatyti atlyginimo dydžius už Nekilnojamojo turto kadastro duomenų tvarkymą.

Nustatomas atlyginimo dydis už viešo pranešimo skelbimą elektroniniame leidinyje.

Nustatomas Lietuvos Respublikos adresų registro, Juridinių asmenų registro skaitmeninių dokumentų rinkinių sudarymas.

Projektų nuostatų įgyvendinimui papildomų valstybės, savivaldybių biudžetų ir kitų valstybės įsteigtų fondų lėšų nereikės.

Derinimas: Projektai nesuderinti.

Atitiktis Vyriausybės programai: tiesiogiai Vyriausybės programos nuostatų neįgyvendina.

Dalykinio vertinimo išvada: Teikti Projektus svarstyti Tarpinstituciniame pasitarime.

Viešojo valdymo grupės vyriausiasis patarėjas	Tomas Stankevičius